ddrg/super_eurlex huggingface dataset:
1)

D dalis pakeičiama taip: „D. LAUKINIŲ PAUKŠČIŲ GRIPO TYRIMAI Tose valstybėse narėse, kuriose ligos stebėjimas vykdomas ir laukinių paukščių populiacijoje, laikomasi šių gairių: D.1. Tyrimo struktūra ir įgyvendinimas 1. Būtina palaikyti ryšius su paukščių apsaugos (stebėjimo) įstaigomis ir žiedavimo stotimis. Prireikus mėginius ima šių grupių ir (stočių) darbuotojai ir medžiotojai. 2. Aktyvaus gyvų ir sumedžiotų paukščių stebėjimas taikomas: a) laukinių paukščių rūšių populiacijoms, kurios lengviau pažeidžiamos dėl: i) kilmės ir migracijos kelių; ii) laukinių paukščių skaičiaus Bendrijoje; bei iii) kontakto tikimybės su naminiais paukščiais; b) rizikos teritorijų nustatymui pagal: i) teritorijas, kuriose susitinka didelis skirtingų rūšių, ypač F dalyje išvardytųjų, migruojančių paukščių skaičius; ii) naminių paukščių fermų artumą, ir; iii) vietą prie migracijos kelių. Imant mėginius būtina atsižvelgti į migracijos modelių, kurie gali skirtis įvairiose valstybėse narėse bei skirtingoms F priede išvardytoms rūšims, sezoniškumą. 3. Rastų negyvų laukinių paukščių pasyviu stebėjimu pirmiausia siekiama nustatyti neįprastai didelio mirtingumo atvejus arba didelius ligos protrūkius: a) tarp F dalyje išvardytų laukinių paukščių rūšių ir kitų laukinių paukščių, kurie su jomis kontaktuoja; bei b) 2 dalies b punkto i papunktyje nurodytose teritorijose. Papildomas veiksnys, į kurį būtina atsižvelgti – padidėjęs kelių rūšių mirtingumas toje pačioje teritorijoje. D.2. Mėginių ėmimo tvarka 1. Virusologiniam tyrimui imami kloakos tepinėliai. Tiksliausi rezultatai gali būti gaunami iš mėginių, paimtų ne tik iš pirmamečių paukščių rudenį, bet ir iš kitų infekcijoms imlių rūšių, turinčių glaudesnį ryšį su naminiais paukščiais (tokių kaip didžioji antis). 2. Be to, kloakos tepinėliai arba iš rastų negyvų arba sumedžiotų laukinių paukščių fekalijų, audinių (t. y. smegenų, širdžių, plaučių, inkstų ir žarnų) taip pat imami mėginiai viruso išskyrimui bei molekulių aptikimui (PCR). Molekulinėmis technologijomis naudojamasi tik tose laboratorijose, kurios gali užtikrinti kokybę ir kurios naudoja Bendrijos etaloninės laboratorijos (CLR) pripažintus paukščių gripo metodus. 3. Mėginiai imami iš įvairių laisvėje gyvenančių paukščių rūšių. Daugiausia mėginiai imami iš vandens ir pakrantės paukščių. 4. Fekalijų turintys tepinėliai arba kruopščiai renkamos šviežios fekalijos turi būti imamos iš paukščių, patekusių į spąstus, sumedžiotų arba rastų ką tik nudvėsusių. 5. Iš vienos rūšies toje pačioje teritorijoje ir tuo pačiu metu galima imti ne daugiau kaip penkis mėginius. Itin atsargiai reikia elgtis laikant ir vežant mėginius. Jeigu neįmanoma užtikrinti skubaus mėginio nuvežimo į laboratoriją (per 48 val.) (transporto priemonėje esant vidutinei 4 °C temperatūrai), mėginiai laikomi ir po to vežami sausame lede, esant – 70 °C temperatūrai.“
(103)

Japonijos kilmės importas per aptariamą laikotarpį padidėjo 113 %, tačiau iš pradžių jo augimas buvo nedidelis. Šio importo užimama rinkos dalis per tyrimo procedūros laikotarpį buvo 2,4 %. Eurostato duomenimis per tyrimo procedūros laikotarpį dėl šio importo Bendrijos pramonės kainos sumažėjo mažiau nei 8 %.
Sigma Aldrich Company Ltd The Old Brickyard New Road Gillingham SP8 4XT Jungtinė Karalystė
(5)

Maisto produktų mokslinis komitetas (MPMK) savo 2002 m. rugsėjo 26 d. nuomonėje „Bendras požiūris į ilgalaikes pasekmes vartojant padidintus fitosterolių iš daugiariopų mitybos šaltinių kiekius, akcentuojant β-karotino poveikį“ nurodė, kad nėra įrodymų, patvirtinančių, kad gaunama daugiau naudos suvartojant daugiau kaip 3 g per dieną ir kad dideli kiekiai gali sukelti nepageidaujamą poveikį ir kad dėl šios priežasties būtų išmintinga nevartoti augalų sterolio daugiau kaip 3 g per dieną. Be to, Europos Maisto produktų saugos inspekcijos (EFSA) pareigūnų grupė, atsakinga už dietinius produktus, mitybą ir alergijas savo 2003 m. lapkričio 25 d. nuomonėje „Dėl Komisijos prašymo, susijusio su įmonės Forbes Medi-Tech paraiška naujiems maisto produktams patvirtinti iš pieno pagamintus gėrimus, kuriuose yra augalų sterolio“ pritarė dėl šios paraiškos MPMK padarytoms išvadoms, padarytomis MPMK 2003 m. kovo 5 d. nuomonėje dėl paraiškų patvirtinti maisto produktus, kuriuose yra įvairių augalų sterolio, kad fitosterolių priedai yra saugūs, jeigu suvartojamas kiekis neviršija 3 g per dieną.
BR-1

Paraná, Minas Gerais (išskyrus Oliveira, Passos, São Gonçalo de Sapucai, Setelagoas ir Bambuí regionines vietoves) valstijos, São Paulo, Espíritu Santo, Mato Grosso do Sul (išskyrus Sete Quedas, Sonora, Aquidauana, Bodoqueno, Bonito, Caracol, Coxim, Jardim, Ladario, Mirira, Pedro Gomes, Porto Murtinho, Rio Negro, Rio Verde of Mato Grosso ir Corumbá savivaldybes), Santa Catarina, Goias ir Cuiaba regionines vietoves (išskyrus San Antonio de Leverger, Nossa Senhora do Livramento, Pocone ir Barão de Melgaço savivaldybes), Caceres (išskyrus Caceres savivaldybę), Lucas do Rio Verde, Rondonopolis (išskyrus Itiquiora savivaldybę), Barra do Garça ir Barra do Burges Mato Grosso regioninės vietovės

BOV

A
Tarybos sprendimas

2001 m. birželio 26 d.

dėl Europos bendrijos prisijungimo prie Jungtinių Tautų Europos ekonominės komisijos Reglamento Nr. 104 dėl sunkiasvorių ir ilgų transporto priemonių ir jų priekabų markiruotės atšvaitų patvirtinimo

(2001/506/EB)

EUROPOS SĄJUNGOS TARYBA,

atsižvelgdama į Europos bendrijos steigimo sutartį,

atsižvelgdama į 1997 m. lapkričio 27 d. Tarybos sprendimą 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl vienodų techninių nurodymų ratinėms transporto priemonėms, įrangai ir dalims, kurios gali būti sumontuotos ir (arba) naudojamos ratinėse transporto priemonėse, priėmimo ir pagal šiuos nurodymus išduotų patvirtinimų abipusio pripažinimo sąlygų [1] ("Pataisytas 1958 m. susitarimas"), ypač į jo 3 straipsnio 3 dalį ir 4 straipsnio 2 dalies antrąją įtrauką,

atsižvelgdama į Komisijos pasiūlymą,

atsižvelgdama į Europos Parlamento pritarimą [2],

kadangi:

(1) Jungtinių Tautų Europos ekonominės komisijos Reglamento Nr. 104 dėl sunkiasvorių ir ilgų transporto priemonių ir jų priekabų markiruotės atšvaitų patvirtinimo standartinių reikalavimų tikslas – panaikinti technines prekybos motorinėmis transporto priemonėmis kliūtis tarp Susitariančiųjų Šalių markiruotės atšvaitų atžvilgiu ir užtikrinti aukštą saugos ir aplinkos apsaugos lygį,

(2) Apie Reglamentą Nr. 104 buvo pranešta Susitariančiosioms Šalims ir jis įsigaliojo visose Susitariančiosiose Šalyse, kurios nepranešė prieštaravimo iki datos arba datų, nustatytų prie Pataisyto 1958 m. susitarimo pridėtame reglamente.

(3) Reglamentą Nr. 104 reikėtų įtraukti į Bendrijos motorinių transporto priemonių patvirtinimo sistemą ir pridėti prie Bendrijoje galiojančių teisės aktų,

NUSPRENDĖ:

Vienintelis straipsnis

Europos bendrija prisijungia prie Jungtinių Tautų Europos ekonominės komisijos Reglamento Nr. 104 dėl sunkiasvorių ir ilgų transporto priemonių ir jų priekabų markiruotės atšvaitų patvirtinimo.

Reglamento tekstas pridedamas prie šio sprendimo [3].

Priimta Liuksemburge, 2001 m. birželio 26 d.

Tarybos vardu

Pirmininkas

T. Östros

[1] OJ L 346, 17.12.1997, p. 78.

[2] Assent given on 15 May 2001 (not yet published in the Official Journal).

[3] This Regulation shall be published in a future Official Journal.

--------------------------------------------------
Oficialusis leidinys L 278 , 23/10/2001 p. 0035 - 0036



Komisijos sprendimas 2001 m. spalio 17 d. iš dalies keičiantis Tarybos direktyvos 1999/30/EB dėl sieros dioksido, azoto dioksido, azoto oksidų, kietųjų dalelių ir švino ribinių verčių aplinkos ore V priedą (pranešta dokumentu Nr. C(2001) 3091) (tekstas svarbus EEE) (2001/744/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. birželio 22 d. Tarybos direktyvą 1999/30/EB dėl sieros dioksido, azoto dioksido, azoto oksidų, kietųjų dalelių ir švino ribinių verčių aplinkos ore [1], ypač į jos 7 straipsnio 7 dalį, kadangi: (1) sieros dioksido, azoto dioksido, azoto oksidų, kietųjų dalelių ir švino ribinės vertės aplinkos ore yra nustatytos Direktyvoje 1999/30/EB. (2) Minėtoje direktyvoje nustatytas metodas, kuriuo nustatomos viršutinės ir apatinės vertinimo ribos, turėtų būti iš dalies pakeistas, kad išaiškėtų apskaitos tvarka. (3) Šiame sprendime numatytos priemonės atitinka Tarybos direktyvos 96/62/EB [2] 12 straipsnio 2 dalimi įsteigto komiteto nuomonę, PRIĖMĖ ŠĮ SPRENDIMĄ: 1 straipsnis Direktyvos 1999/30/EB V priedo II skyrius keičiamas šio sprendimo priedu. 2 straipsnis Šis sprendimas skirtas valstybėms narėms. Priimta Briuselyje, 2001 m. spalio 17 d. Komisijos vardu Margot Wallström Komisijos narė [1] OL L 163, 1999 6 29, p. 41. [2] OL L 296, 1996 11 21, p. 55. -------------------------------------------------- PRIEDAS "II. Viršutinės ir apatinės vertinimo ribų viršijimo nustatymas Viršutinės ir apatinės vertinimo ribų viršijimas turi būti nustatomas remiantis per ankstesnius penkerius metus gautomis koncentracijos vertėmis, kai tokius duomenis galima gauti. Vertinimo riba bus laikoma viršyta, jeigu ji buvo viršyta ne mažiau kaip per trejus atskirus metus per minėtus penkerius metus. Jeigu galima gauti mažiau nei penkerių metų duomenis, valstybės narės gali per vienerius metus ir tokiose vietose, kuriose galėtų būti charakteringi didžiausios taršos lygiai, atlikti bendras matavimo kampanijas, kai duomenys gaunami iš emisijos apskaitos bei modeliavimo, kad būtų nustatytas viršutinės ir apatinės vertinimo ribų viršijimas." --------------------------------------------------
Oficialusis leidinys L 006 , 11/01/2001 p. 0020 - 0020



Komisijos sprendimas 2000 m. gruodžio 27 d. iš dalies keičiantis Sprendimą 92/160/EEB dėl arklinių šeimos gyvūnų importo iš Brazilijos (pranešta dokumentu C(2000) 4145) (tekstas svarbus EEE) (2001/27/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 13 straipsnio 2 dalį, kadangi: (1) Pagal Bendrijos teisės aktus valstybėms narėms leidžiama importuoti arklinių šeimos gyvūnus iš trečiųjų šalių, o oficialaus regionavimo atveju – iš trečiosios šalies teritorijos dalių, kurios paskutinius šešis mėnesius iki eksporto nėra apimtos įnosių. (2) Komisijos sprendimas 92/160/EEB [2] su paskutiniais pakeitimais, padarytais Sprendimu 2000/508/EB [3], nustatė tam tikrų trečiųjų šalių regionavimą arklinių šeimos gyvūnų importui. (3) Sprendimu 2000/163/EB [4] ir 2000/508/EB buvo iš dalies pakeistas Sprendimas 92/160/EEB dėl arklinių šeimos gyvūnų importo į Bendriją iš Brazilijos, kadangi buvo pranešta apie atitinkamai Pernambuco, Alagoas, Sergipe and Ceará valstijų vietinių arklinių šeimos gyvūnų įnoses. (4) Brazilija pranešė apie vietinių darbinių arklių naujus klinikinius susirgimus įnosėmis tam tikrose Maranhão ir Piaui valstijų apskrityse šalies šiaurės rytuose. 11 valstijų, daugiausia šalies šiaurės rytuose, atliekamas serologinis tyrimas ligos padėčiai įvertinti. (5) Dėl to reikėtų regionavimą suderinti su šioje šalyje susidariusia ligos padėtimi, atsižvelgiant į šiuo metu atliekamą tyrimą. (6) Šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 92/160/EEB priede iš Brazilijos valstijų sąrašo išbraukiami žodžiai "Maranhão", "Piaui", "Rio Grande do Norte", "Paraiba", "Bahia" ir "Tocantins". 2 straipsnis Šis sprendimas skirtas valstybėms narėms. Priimta Briuselyje, 2000 m. gruodžio 27 d. Komisijos vardu David Byrne Komisijos narys [1] OL L 224, 1990 8 18, p. 42. [2] OL L 71, 1992 3 18, p. 27. [3] OL L 204, 2000 8 11, p. 44. [4] OL L 51, 2000 2 24, p. 46. --------------------------------------------------
Oficialusis leidinys L 127 , 29/04/1998 p. 0010 - 0010



Tarybos Sprendimas 1998 m. balandųio 7 d. dėl Europos ekonominės bendrijos ir Kartagenos susitarimo bei jos valstybių narių, būtent Bolivijos Respublikos, Kolumbijos Respublikos, Ekvadoro Respublikos, Peru Respublikos ir Venesuelos Respublikos, bendrojo bendradarbiavimo susitarimo sudarymo (98/278/EB) EUROPOS SĄJUNGOS TARYBA, atsiųvelgdama ą Europos bendrijos steigimo sutartą, ypaè ą jos 113 ir 130y straipsnius, kartu su 228 straipsnio 2 dalies pirmuoju sakiniu ir 3 dalies pirmuoju papunkèiu, atsiųvelgdama į Komisijos pasiūlymą [1], atsiųvelgdama į Europos Parlamento nuomonę [2], kadangi Bendrija, siekdama ągyvendinti savo tikslus uųsienio ekonominių ryšių srityje, turėtų patvirtinti Europos ekonominės bendrijos ir Kartagenos susitarimo bei jos valstybių narių, būtent Bolivijos Respublikos, Kolumbijos Respublikos, Ekvadoro Respublikos, Peru Respublikos ir Venesuelos Respublikos, bendrąją bendradarbiavimo susitarimą, PRIĖMĖ ŠĮ SPRENDIMĄ: 1 straipsnis Bendrijos vardu patvirtinamas Europos ekonominės bendrijos ir Kartagenos susitarimo bei jos valstybių narių, būtent Bolivijos Respublikos, Kolumbijos Respublikos, Ekvadoro Respublikos, Peru Respublikos ir Venesuelos Respublikos, bendrasis bendradarbiavimo susitarimas, Susitarimo tekstas pridedamas prie šio sprendimo. 2 straipsnis Tarybos pirmininkas padaro susitarimo 37 straipsnyje numatytą pranešimą. 3 straipsnis Komisija, kuriai padeda valstybių narių atstovai, atstovauja Bendriją susitarimo 32 straipsniu įsteigtame jungtiniame komitete. 4 straipsnis Šis sprendimas ąsigalioja kitą dieną po jo paskelbimo Europos Bendrijų oficialiajame leidinyje. Priimta Liuksemburge, 1998 m. balandžio 7 d. Tarybos vardu Pirmininkas D. Blunkett [1] OL C 25, 1993 1 28, p. 31. [2] OL C 234, 1993 8 30 irOL C 80, 1998 3 16. --------------------------------------------------
Oficialusis leidinys L 033 , 07/02/1998 p. 0021 - 0021



Tarybos sprendimas 1997 m. gruodžio 16 d. dėl Monako Kunigaikštystės prisijungimo prie Konvencijos dėl Alpių apsaugos protokolo sudarymo (98/118/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 130s straipsnio 1 dalį, taip pat į jos 228 straipsnio 2 dalį ir 228 straipsnio 3 dalies pirmą papunktį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi Europos bendrija yra Konvencijos dėl Alpių apsaugos (Alpių konvencijos) Susitariančioji Šalis [3], kadangi Alpių apsauga yra labai svarbi visoms valstybėms narėms dėl Alpių teritorijos aplinkosaugos, ekonominių ir socialinių problemų, nepaisant valstybių sienų; kadangi Bendrija dalyvavo derybose dėl Monako Kunigaikštystės prisijungimo prie Konvencijos dėl Alpių apsaugos protokolo ir pasirašė jį 1994 m. gruodžio 20 d.; kadangi sutikimas prisiimti įsipareigojimus pagal Alpių konvenciją taip pat reiškia sutikimą prisiimti įsipareigojimus pagal Protokolą, išplečiantį geografinės teritorijos, kuriai taikoma Konvencija, ribas; kadangi Monako Kunigaikštystės prisijungimas prie Alpių konvencijos leidžia daug veiksmingiau apsaugoti Alpes visoje Alpių teritorijoje; kadangi dėl to Bendrija turėtų patvirtinti Protokolą, PRIĖMĖ ŠĮ SPRENDIMĄ: 1 straipsnis Šiuo Sprendimu Europos bendrijos vardu patvirtinamas Monako Kunigaikštystės prisijungimo prie Konvencijos dėl Alpių apsaugos protokolas. Protokolo tekstas pridedamas prie šio Sprendimo. 2 straipsnis Tarybos pirmininkas šiuo Sprendimu įgaliojamas paskirti asmenį (asmenis), kuriam (kuriems) suteikiama teisė Bendrijos vardu pagal Konvencijos 11 straipsnio 2 dalies nuostatas deponuoti Austrijos Respublikai patvirtinimo dokumentą. Priimta Briuselyje, 1997 m. gruodžio 16 d. Tarybos vardu Pirmininkas J. Lahure [1] OL C 347, 1997 11 18, p. 7. [2] OL C 339, 1997 11 10. [3] OL L 61, 1996 3 12, p. 31. --------------------------------------------------
Oficialusis leidinys L 164 , 21/06/1997 p. 0042 - 0043



Komisijos sprendimas 1997 m. birželio 6 d. apibrėžiantis būtiniausius duomenis, kurie turi būti įtraukti į duomenų apie į Bendriją įvežamus gyvūnus ir gyvūninės kilmės produktus bazes (tekstas svarbus EEE) (97/394/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 13 d. Tarybos sprendimą 92/438/EEB dėl veterinarinių importo procedūrų kompiuterizavimo (Shift projektas), iš dalies keičiantį Direktyvas 90/675/EEB, 91/496/EEB, 91/628/EEB ir Sprendimą 90/424/EEB bei panaikinantį Sprendimą 88/192/EEB [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 12 straipsnį, kadangi Sprendimo 92/438/EEB III priedo 1 daliai taikyti pirmiausia reikia apibrėžti būtiniausius standartinius duomenis, kurie turi būti įtraukti į valstybių narių kuriamas duomenų apie į jų teritoriją įvežamus gyvūnus ir produktus bazes; kadangi kiekviena valstybė narė gali įrašyti tokius papildomus duomenis apie į jos teritoriją įvežamus gyvūnus ir produktus, kokių jų manymu reikia; kadangi kiti techniniai reikalavimai bus apibrėžti vėliau atsižvelgiant į paskutinius Shift projekto tyrimus; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Šio sprendimo priede apibrėžiami būtiniausi duomenys, kurie turi būti įtraukti į valstybių narių duomenų apie į jų teritoriją įvežamus gyvūnus ir produktus bazes. 2 straipsnis Šis sprendimas skirtas valstybėms narėms. Priimta Briuselyje, 1997 m. birželio 6 d. Komisijos vardu Franz Fischler Komisijos narys [1] OL L 243, 1992 8 25, p. 27. -------------------------------------------------- PRIEDAS BŪTINIAUSI DUOMENYS APIE GYVŪNUS IR PRODUKTUS 1. Pasienio kontrolės posto identifikavimas Kontrolės posto pavadinimas ir ANIMO kodas 2. Siuntos identifikavimas a) prekių rūšis ir ANIMO kodas b) skaičius/kiekis/vienetai c) B priedo numeris d) kilmės trečioji šalis (ISO kodas) e) kilmės įmonės pavadinimas ir patvirtinimo numeris f) paskirties valstybė narė (paskirties šalis) (ISO kodas) 3. Atlikti patikrinimai a) dokumentų patikrinimas (taip/ne/neatitinka) b) tapatumo patikrinimas (taip/ne/neatitinka) c) fizinis patikrinimas (taip/ne/neatitinka) d) laboratorinis tyrimas (taip/ne/neatitinka) 4. Išvados a) patvirtinta (data) b) sugrąžinta (data) c) sunaikinta (data) d) perdirbta (data) --------------------------------------------------
Oficialusis leidinys L 177 , 16/07/1996 p. 0024 - 0025



Tarybos sprendimas 1996 m. birželio 25 d. dėl Bendrijos Susitarimo dėl skatinimo žvejybos laivams atviroje jūroje laikytis tarptautinių išsaugojimo ir valdymo priemonių patvirtinimo (96/428/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, kiek jis susijęs su 228 straipsnio 2 dalies pirmu sakiniu ir 228 straipsnio 3 dalies pirma pastraipa, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi, siekiant užtikrinti atviros jūros biologinių išteklių išsaugojimą ir racionalų, atsakingą ir subalansuotą naudojimą, būtinas tarptautinis bendradarbiavimas; kadangi Bendrija pasirašė Jungtinių Tautų jūrų teisės konvenciją, kuri įpareigoja visus tarptautinės bendrijos narius bendradarbiauti atviros jūros biologinių išteklių išsaugojimo ir valdymo klausimais; kadangi dėl jūrų žvejybos Bendrija turi įgaliojimus patvirtinti žuvų išteklių išsaugojimo ir valdymo priemones ir sudaryti šios srities susitarimus su trečiosiomis šalimis arba tarptautinėmis organizacijoms, kaip nurodyta Kompetencijos deklaracijoje, kurią Bendrija pateikė prisijungusi prie Jungtinių Tautų Maisto ir žemės ūkio organizacijos; kadangi reikia skatinti atsisakyti nusistovėjusios praktikos reikalauti paskyrimų arba laivų vėliavos pakeitimo, siekiant išvengti tarptautinių gyvųjų jūros išteklių išsaugojimo ir valdymo priemonių; kadangi kiekviena valstybė narė turi laikytis savo įsipareigojimų užtikrinti, kad žvejybos laivai, kuriems leista plaukioti su jų vėliava, laikytųsi tarptautinių išsaugojimo ir valdymo priemonių reikiamomis ir veiksmingomis priemonėmis, koordinuojamomis tarptautiniu lygiu; kadangi tuo tikslu Bendrija dalyvavo tarptautinėse derybose, po kurių 1993 m. lapkričio mėnesį Jungtinių Tautų Maisto ir žemės ūkio organizacijos konferencija savo dvidešimt septintojoje sesijoje patvirtino Susitarimą dėl skatinimo žvejybos laivams atviroje jūroje laikytis tarptautinių išsaugojimo ir valdymo priemonių; kadangi tas susitarimas yra naudingas pagrindas stiprinti tarptautinį bendradarbiavimą, užtikrinant, kad nebus pakenkta tarptautinių išsaugojimo ir valdymo priemonių veiksmingumui; kadangi tas susitarimas sudarys neatsiejamą Tarptautinio atsakingos žvejybos elgesio kodekso, kurį priimti buvo pareikalauta 1992 m. gegužės mėnesio Cancún deklaracijoje, dalį; kadangi Bendrijos žvejai žvejoja atviroje jūroje, todėl Bendrijai naudinga patvirtinti tą susitarimą, PRIĖMĖ ŠĮ SPRENDIMĄ: 1 straipsnis Europos bendrija patvirtina Susitarimą dėl skatinimo žvejybos laivams atviroje jūroje laikytis tarptautinių išsaugojimo ir valdymo priemonių. Susitarimo tekstas pridedamas prie šio sprendimo. 2 straipsnis Tarybos pirmininkas paskiria asmenį, įgaliotą pateikti patvirtinimo dokumentą Jungtinių Tautų Maisto ir žemės ūkio organizacijos generaliniam direktoriui pagal to susitarimo X straipsnio 2 dalį. Priimta Liuksemburge, 1996 m. birželio 25 d. Tarybos vardu Pirmininkas M. Pinto [1] OL C 229, 1994 8 18, p. 10. [2] OL C 18, 1995 1 23, p. 438. --------------------------------------------------